da de da de da de fi en en en sv da nl de bar da da da de da da da de da da da da da da da da de de da da es da da it da de
Stjerneløb i naturen | Dansk Skoleforening for Sydslesvig e.V.
Motionsdag på de danske skoler.
På de danske skoler i Sydslesvig afholdes der traditionelt en motionsdag den sidste dag inden efterårsferien. Cornelius Hansen-Skolen i Flensborg arrangerede i år for første gang et stjerneløb ved Østersøbadet, der ligger tæt på skolen.
- Vi ville gerne prøve noget nyt. Noget, hvor eleverne skal samarbejde på tværs af årgangene, siger Charlotte Martsch, som er lærer på skolen.
- De andre år har det været sådan, at de små og de store elever lavede noget for sig, og det ville vi lave om på, siger hun.
Det blev til et stjerneløb med 14 poster, hvor eleverne skulle løse opgaver.
- Opgaverne handler alle om at samarbejde, og det får de point for, fortæller Charlotte Martsch. Selvfølgeligt er der vindere, men det er de hold, der er bedst til at samarbejde, siger hun.
Eleverne blev udfordret i dåsekast, yoga, sorteringslege, trappeløb eller at lave alfabetet med materialer i naturen som rekvisitter.
- Motion behøver ikke altid handle om at få pulsen op. Det kan også handle om at være aktiv i naturen, siger Charlotte Martsch.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg